Marco er en meget venlig og fleksibel vært, let at kommunikere med og omhyggelig. Hans lejlighed er hyggelig og spændende indrettet og har en super god beliggenhed og en fantastisk udsigt. Sengene er af fin kvalitet og køkkenet meget veludrustet. Der er altan på begge sider af lejligheden med plads til to. Eneste mangel er et ordentligt spisebord med stole, hvis man benytter mere end 6 sengepladser er der slet ikke noget bord at sidde omkring, der er dog tre siddepladser i køkkenet.